YY. 	ERŐS VÁRUNK AZ ÚRISTEN! * Írásaim az Útmutatóról      Egyházi év: * ISTENÉ EGYEDÜL A DICSŐSÉG!
XX.	Függelékek – 8.                                                          3. rész                   Laikus Magyar Lutheránus Breviárium * 97  
Írásaim az Útmutatóról – 3.
ÚTMUTATÓ – A HIT ÚJÁN VALÓ JÁRÁSHOZ
Gondolatok a 2020. éves evangélikus Útmutató megjelenése kapcsán: 
„Hiszek! Segíts a hitetlenségemen!” (Mk 9,24b) 
A német kiadás (Die Losungen der Herrnhuter Brüdergemeine für das Jahr 2020 – 290. Ausgabe) címében adja hírül, hogy a morva egyház szlogenjei, jelszavai 290 éve; 1731. januárjától jelennek meg, és 2020-ban már 60 nyelven! A magyar Útmutató ennek a kiadványnak a fordítása, de egy kicsit több is annál. Miért? Ezt próbálom meg összefoglalni egy laikus bibliaolvasó evangélikus szemével áttekintve a jövő évi könyvecskét, amely mindkét nyelven kapható már a Luther Kiadónál.
	A Biblia rendszeres olvasásához készült igegyűjtemény legősibb része az 1824 ószövetségi „igebankból” az év minden napjára kisorsolt vezérige, ami három éven belül nem ismétlődhet meg, mert nem rakják vissza a kihúzott igéket csak három év múlva a kis kosárkába, amiből történik a sorsolás. Ehhez választanak elsősorban a tárgyévben esti olvasmányokként kijelölt bibliai könyvekből újszövetségi igeverseket, amelyek „rímelnek” az ószövetségi üzenetekre. 2020-ban „Márk év lesz”, tehát az idei adventtől kezdve az egyházi év során Márk evangéliuma lesz az esti olvasmány. Így négy év alatt a teljes Újszövetséget elolvashatjuk Útmutatónk segítségével. Naponkénti „izgalmas lelki kaland” ennek a kapcsolatnak a felfedezése, amely nem minden esetben nyilvánvaló az első olvasásra, de többnyire azonos „kulcsszavakat” is felfedezhetünk az Útmutatónkban kiírt két igeversben. S ha ezeket alá is húzzuk bibliatanulmányozásunk alkalmával, újabb összefüggésekre is bukkanhatunk a párhuzamos igeversek kikeresése során. 
	A magyar változat abban is több az eredetinél, hogy 2020-ban első ízben az ünnepnapok bevezető zsoltár (introitus) keretverse is megtalálható a hét vezérigéje alatt. Mindkettő nagyon fontos; a heti vezérigét hasonlíthatjuk egy prizmához, és a napi első kijelölt igeszakasz olvasmányait a hét során a prizma hét színéhez, amelyek felbontják ezt fehér fényt… Érdemes ilyen összefüggésben is olvasni a Szentírást, amely, mint Luthertől tudjuk: önmagát magyarázza! A mos első ízben közreadott ünnepi zsoltár keretversek pedig a vasár- és ünnepnapok „alaphangját” adják meg, itt az igehirdetési alapigék vannak összhangban ezekkel az Evangélikus istentisztelet – Liturgikus könyvből vett idézetekkel.
	Természetesen a magyar változat igehirdetési alapigéi sem azonosak a német sorozattal, amely a múlt évben esett át egy jelentős átdolgozáson. Az interneten már elérhető 2020. évi Pfarramtskalender c. oldalon találjuk meg ezeket a német evangélikus egyházban előírt vasár- és ünnepnapi igehirdetési alapigéket az olvasmányokkal együtt. A havi igék praktikusan már évek óta a tárgyhónap fejlécében olvashatóak, jól látható vastagított betűkkel.
	A napi reggeli olvasásra kijelölt igeszakaszok már több évtizede azonosak, az egyházi év ünnepkörének függvényében változnak, a hét vezérigéje figyelembevételével. Mivel 13 évig szerkeszthettem a Heti Útravalót, így jól emlékszem, hogy a konkrét héten még az adott nap igéje is azonos. Csak egy példa, visszakereshetik a korábbi évek Útmutatóiban, hogy az egyházi év utolsó előtt hetének szerdáján minden éven a Lk 13,(1-5)6-9 igeszakasz a kijelölt olvasmány; ez a terméketlen fügefáról szóló példázat. De ennek ellenpéldája, hogy a nagy advent kezdetétől, (december 17-től) a vízkereszt utáni első vasárnapig nem a napok nevei, hanem a napok számai a meghatározók, pld. január 2-án, ha nem vasárnapra esik, mindig ez a kijelölt igeszakasz: Józs 24,1-2a.13-18.25-26. Ugyanez az elv érvényesül Keresztelő János születésnapja (június 24.) és Mihály arkangyal névnapja (szeptember 29.) utáni hétre is. A 150 zsoltár is sorra kerül a négyéves bibliaolvasási ciklus szerint vasár- és ünnepnap esténként.
	Már 15 éve válaszoltam erre a kérdésre: Miért szeretem a 275 éves útmutatót? Ezeket a feleleteket nem ismételve, csak azzal zárhatom ezt az ajánlót, (mert a jó bornak is kell a cégér!), hogy az évek múltán egyre jobban szeretem, mert egyre több kincs tárul fel előttem a konfirmációm óta végzett folyamatos bibliaolvasás során, melynek elengedhetetlen eszköze a jó öreg, 290 éves Losung! Ezért frissítem 2005-től az Útmutató blogomat is naponta, hogy minél többen megszeressék és naponta használják is a magyar jelszavakat, szlogeneket, megoldásokat. 
	Ne felejtsük: a mi egyetlen megoldásunk életünkben és halálunkban: az Úr Jézus Krisztus! Ezért: „Jézus legyen jelszavunk, / Midőn egy új évbe lépünk; // Akkor áldott lesz utunk, / Szép célunkhoz eljutunk.” (EÉ 182,1.4)
Garai András (garainyh.hu) 
Ajánlott linkek: http://evangelisches-brevier.de/ & http://www.tagzeiten.de/ & https://www.evangelische-liturgie.de/ &                                           
https://www.ekd.de/ekd_de/ds_doc/20140826_perikopenrevision.pdf &                                                 https://www.fachstelle-gottesdienst.de/fileadmin/mediapool/gemeinden/E_fachstellegottesdienst/Materialdateien/Ordnung_Gottesdienstlicher_Texte_und_Lieder_-_Textband.pdf & https://ev-gottesdienstbuch.de/                                                              https://www.fachstelle-gottesdienst.de/fileadmin/mediapool/gemeinden/E_fachstellegottesdienstneu/Materialdateien/TOP_09_-_Kirchliches_Gesetz_zur_AEnderung_der_Feiertagsordnung...__Beilage_101__Kirchliches_Gesetz_zur_AEnderung_der_Feiertagsordn.pdf & https://www.losungen.de/die-losungen/ &  https://www.velkd.de/downloads/OGTL_Predigtjahrgaenge_I-VI_Sonn-_und_Feiertage_Weitere_Tage.pdf & http://www.gottesdienst-ekir.de/files/OGTL2018.pdf
http://pfarrerverband.de/meldungen_2057.htm & http://www.klak.org/perikopenmodell/klak_perikopen.pdf https://www.garainyh.hu/wordtar2/Lelekepito%20irasok/Garai%20Andras%20irasai/MIERT%20SZERETEM%20A%20275%20EVES%20UTMUTATOT.rtf & https://utmutato.blog.hu/2007/01/01/http_www_garainyh_hu_utmutato#comments
file:///C:/Users/Garai%20András/Desktop/ÖRÖK%20ÉLET%20BESZÉDE/NÉMET%20AGEMDA%206%20ÉVES.pdf
file:///C:/Users/Garai%20András/Desktop/ÖRÖK%20ÉLET%20BESZÉDE/PRÉDIKÁCIÓS%20ÉVEK%20cc4ff95b6e4ad799c5707f1a338b0542.pdf (csak az 569-580. oldalak!) * https://www.pfarrerverband.de/startseite * Lásd a * 02 oldalt is!                                                   
Megjelent itt: https://www.evangelikus.hu/utmutato-hit-utjan-valo-jarashoz - Csatolt állományok: AMTSBLATT.pdf - NÉMET AGENDA.pdf - Hivatkozások: Német útmutató.(külső hivatkozás) - A német lelkészi munkaközösség oldala.(külső hivatkozás) - Garai András – Léleképítő írások.(külső hivatkozás) - Útmutató blog.(külső hivatkozás) - Címkék: Útmutató - Garai András - gondolatok - Losung –                                                                                                  
JEGYZETEK 	* 								             #OrokEletBeszede